CELEX: 62014TN0723
Language: sl
Date: 2014-10-13 00:00:00
Title: Zadeva T-723/14: Tožba, vložena 13. oktobra 2014 – HX/Svet

22.12.2014   
            
            
               SL
            
            
               Uradni list Evropske unije
            
            
               C 462/28
            
         Tožba, vložena 13. oktobra 2014 – HX/Svet
   (Zadeva T-723/14)
   (2014/C 462/41)
   Jezik postopka: bolgarščina
   
      Stranki
   
   
      Tožeča stranka: HX (Damask, Sirija) (zastopnik: Stanislav Koev, odvetnik)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               tožbo v celoti razglasi za dopustno in obrazloženo ter vse v njej navedene tožbene razloge razglasi za utemeljene in jim ugodi;
            
         
               —
            
            
               dopusti obravnavo tožbe po hitrem postopku;
            
         
               —
            
            
               sklep Sveta 2013/255/GASP z dne 31. maja 2013 in izvedbeni sklep 2014/488/GASP z dne 22. julija 2014 razglasi za nična v delu v katerem je tožeča stranka vključena na seznam, ki je v Prilogi navedenega sklepa 2013/255/GASP o omejevalnih ukrepih zoper Sirijo;
            
         
               —
            
            
               Uredbo Sveta (ES) št. 36/2012 z dne 18. januarja 2012 in izvedbeno uredbo Sveta (ES) št. 793/2014 z dne 22. julija 2014 razglasi za nično v delu, v katerem je tožeča stranka s tem vključena na seznam, ki je v Prilogi II navedene uredbe (ES) št. 36/2012 o omejevalnih ukrepih glede na razmere v Siriji;
            
         
               —
            
            
               Svetu naloži plačilo vseh stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja sedem tožbenih razlogov.
   
               1.
            
            
               Resna kršitev pravice do obrambe in pravice do poštenega sojenja
               
                           —
                        
                        
                           Tožeča stranka se ni seznanila z izpodbijanimi akti, in niso ji bili predloženi resni dokazi ali indici, ki bi upravičevali njeno vključitev na seznam sankcioniranih oseb, čeprav naj bi bilo dokazno breme na Svetu;
                        
                     
                           —
                        
                        
                           Obtožbe zoper tožečo stranko glede odgovornosti za „nasilno zatiranje civilnega prebivalstva v Siriji“ naj ne bi bile jasne in popolne ter naj bi temeljile na domnevah.
                        
                     
         
               2.
            
            
               Kršitev obveznosti obrazložitve
               
                           —
                        
                        
                           Izpodbijani akti so vsebovali le trditve, ki naj ne bi bile obrazložene.
                        
                     
         
               3.
            
            
               Kršitev pravice do učinkovitega pravnega varstva
               
                           —
                        
                        
                           Prenos dokaznega bremena, s katerim naj bi tožena stranka pridobila možnost popraviti svoje napačne in nezakonite akte, naj ne bi bil zakonit.
                        
                     
         
               4.
            
            
               Napaka pri presoji Sveta v povezavi z več dejstvi
            
         
               5.
            
            
               Kršitev lastninske pravice in načel sorazmernosti ter podjetniške svobode
               
                           —
                        
                        
                           Na podlagi izpodbijanih aktov naj bi bila tožeči stranki nezakonito odvzeta možnost svobodno uporabljati svojo lastnino.
                        
                     
         
               6.
            
            
               Kršitev pravice do normalnih življenjskih pogojev, ker so naloženi ukrepi v nasprotju s prepovedjo iz člena 4 Listine Evropske unije o temeljnih pravicah glede mučenja ali nečloveškega ali ponižujočega ravnanja ali kaznovanja.
            
         
               7.
            
            
               Resna kršitev pravice do ugleda iz členov 8 in 10(2) Evropske konvencije o varstvu človekovih pravic, ker naj bi vključitev tožeče stranke v izpodbijane akte nezakonito okrnilo njen ugled v družbi in pri njenih partnerjih.